STEC บวก 2% สวนตลาดฯ หลังกำไรไตรมาส 3/61 โตเกินคาด โบรกฯเคาะเป้า 30 บ. อัพไซด์กว่า 20%
STEC บวก 2% สวนตลาดฯ หลังกำไรไตรมาส 3/61 โตเกินคาด โบรกฯเคาะเป้า 30 บ. อัพไซด์กว่า 20% ล่าสุด ณ เวลา 15.47 น. อยู่ที่ 24.70 บาท บวก 0.40 บาท หรือ 1.65% สูงสุดที่ 24.90 บาท ต่ำสุดที่ 24.50 บาท ด้วยมูลค่าซื้อขาย 404.35 ล้านบาท
15 พ.ย. 2561

ผู้สื่อข่าวรายงานว่า ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ล่าสุด ณ เวลา 15.47 น. อยู่ที่ 24.70 บาท บวก 0.40 บาท หรือ 1.65% สูงสุดที่ 24.90 บาท ต่ำสุดที่ 24.50 บาท ด้วยมูลค่าซื้อขาย 404.35 ล้านบาท ขณะที่ดัชนีตลาดหุ้นไทยโดยรวมลบ 0.42% และยังมีอัพไซด์จากราคาเป้าหมาย 30 บาท อยู่ 21.45%

โดย บล.เคทีซีมิโก้ ระบุในบทวิเคราะห์ว่า STEC รายงานกำไรสุทธิไตรมาส 3/61 สูงกว่าคาด จากการรับรู้รายได้ที่สูงกว่า ซึ่ง บล.เคทีซีมิโก้ คาดว่าเกิดจากการรับรู้รายได้สะสมของโครงการรถไฟฟ้าสายสีชมพูและเหลือง ซึ่งเร่งก่อสร้างก่อนได้รับการอนุมัติจาก รฟม. อย่างเป็นทางการในเดือน มิ.ย. 2561 ที่ผ่านมา
ดังนั้น จึงคงประมาณการเดิมที่คาดว่ากำไรสุทธิจะเติบโตเฉลี่ยราว 37% ต่อปี ในปี 2561-2563 จากงานในมือที่สูงในปัจจุบันและโอกาสของงานใหม่ในอนาคต คงคำแนะนำ “ซื้อ” และคงราคาพื้นฐาน 30 บาท อิง PER 28 เท่า (ค่าเฉลี่ยในอดีต)